Coba jelasin Pemberontakan dari Perang Hamba Pertama dalam bahasa melayu dong

Eunus merupakan seorang hamba dari Syria yang telah dibawa ke Sicily dan tinggal di kota Enna. Namun daripada menjadi buruh kerahan, beliau sebaliknya menjadi seorang penghibur. Beliau telah mempersembahkan pertunjukan silap mata, semburan api dan mendakwa dirinya sebagai jelmaan dewa serta menyampaikan utusan yang meramalkan dirinya akan menjadi seorang raja. Antigenes yang merupakan tuan Eunus sering kali memberikan laluan kepada Eunus untuk mengadakan pertunjukan liciknya semasa jamuan makan malam. Beliau juga mentertawakan Eunus yang mendakwa dirinya akan menjadi raja. Bagaimanapun, golongan hamba di Enna dilayan dengan teruk. Oleh sebab itu, apabila mereka berkomplot untuk memulakan pemberontakan pada tahun 135 SM, mereka memilih Eunus sebagai pemimpin kerana terikut dengan dakwaan dirinya sebagai pilihan dewa.

Pemberontakan tercetus apabila 400 orang hamba bangkit di Enna membunuh tuan mereka masing-masing bersama dengan isteri dan anak-anak tuan tersebut. Kemudian, hamba-hamba yang lain berhimpun di kota itu untuk menjayakan rancangan mereka. Pemberontakan bertambah teruk apabila mahkamah tidak sah ditubuhkan dan semua yang tertuduh telah diseksa dan dihukum. Eunus seterusnya mengarahkan semua penduduk lelaki Enna yang kaya diburu dan dibunuh melainkan orang yang boleh menempa senjata. Orang yang berkemahiran membuat senjata dipaksa untuk menghasilkan senjata untuk pemberontak. Eunus mengisytiharkan dirinya sebagai raja dan menggunakan nama Antiochus sempena nama Raja Seleucid yang terkenal. Kemudian, beliau menghimpunkan 6,000 pemberontak hamba. Sesetengah pemberontak menggunakan senjata yang baik manakala yang lain menggunakan senjata asas seperti tarbil, tukul dan tombak asas. Pernah dipaksa untuk merompak samun oleh tuan masing-masing, kebanyakan golongan hamba ini mempunyai pengalaman untuk berlawan manakala sesetengah hamba yang lain asalnya seorang tentera sebelum mereka diperhambakan menjadi tahanan perang atau pengawal. Sesudah berkumpulnya tentera-tenteranya, Eunus mula menjarah kawasan luar bandar dan membolehkannya mengumpulkan lebih ramai orang sehingga jumlah tenteranya mencecah 10,000 orang.

Rom telah melakukan beberapa percubaan untuk mematahkan pemberontakan tetapi mereka tidak sedar sepenuhnya betapa parahnya situasi ini. Tentera kecil yang dihantar oleh Rom untuk berhadapan dengan pemberontak dengan pantasnya kecundang di tangan tentera pemberontak yang jauh lebih ramai. Tidak lama kemudian, kumpulan hamba yang lain di Sicily telah memberontak dan kali ini diketuai oleh perompak terkenal dikenali sebagai Cleon. Beliau telah menjadi seorang pejuang semenjak zaman mudanya di Asia Kecil. Selepas beliau mendengar kejayaan Eunus, beliau segera merebut peluang ini. Pada mulanya, Rom mengharapkan kedua-dua pecahan kumpulan ini bertelagah sesama mereka. Namun, Cleon sebaliknya menyebelahi Eunus dan menjadi orang kanan Eunus selain beliau turut membawa 5,000 tentera untuk bergabung membentuk sebuah angkatan besar. Mereka bersama-sama berjaya menawan kota Acragas apabila pertahanan kota itu telah ditinggalkan dalam keadaan yang tidak dibaiki. Golongan hamba lebih berhati-hati untuk menyasarkan golongan kaya yang kebanyakannya telah meninggalkan kelas bawahan. Disebabkan oleh jurang ekonomi yang besar di Sicily, ramai kelompok bawahan telah bergabung dengan Eunus sekali gus menjadikan bilangan penyokongnya bertambah ramai.

Sebulan kemudian, Praetor Rom yang bernama Lucius Hypsaeus telah dihantar bersama dengan 8,000 militia Sicily untuk mematahkan pemberontakan. Walaupun pengiriman Praetor itu merupakan bukti kesungguhan Rom untuk menamatkan pemberontakan, tetapi ia masih belum cukup. Pada masa ini, Eunus dan Cleon kini mempunyai kekuatan seramai 20,000 tentera. Tentera Rom yang membawa 8,000 militia ternyata tidak padan dengan lawan yang lebih ramai dan kuat sebelum ancaman daripada Rom itu berjaya ditangkis. Berikutan itu, pemberontakan terus tersebar ke seluruh pulau. Golongan hamba pula menguasai kota-kota penting dan bilangan mereka yang memihak kepada Eunus terus meningkat. Tiga orang Praetor dengan saiz kekuatan yang sama juga telah dihantar untuk menentang puak pemberontak tetapi balasannya ialah mereka semua ditewaskan. Kejayaan pemberontakan ini telah memberikan inspirasi kepada pemberontakan yang berlaku di wilayah Rom yang lain. Pemberontakan kecil telah bermula di Rom sendiri dan Greece walaupun kedua-duanya akhirnya berjaya dipatahkan sebelum ia terus membara.